Машына швейная бытавая з ручным механічным прывадам. Корпус складаецца з чыгуннай платформы і рукава, пакрытых чорным лакам і дэкарыраваных раслінным арнаментам. Машына пераносная на драўлянай шпаніраванай падстаўцы, камплектуецца драўляным каўпаком з металічнай ручкай. На падстаўцы размешчаны: мерная шкала, дзве скразных адтуліны для падлучэння нажнога прывада, падушачка для іголак і скрыначка для швейных прылад.